laion/Wikipedia-Exotic huggingface dataset:
מארק קורצר

מארק קורצר (ברוסית: Марк Аркадьевич Курцер;‏ נולד ב-30 ביוני 1957) הוא רופא ואיש עסקים סובייטי-רוסי ממוצא יהודי. הוא מתמחה בגינקולוגיה ומיילדות. מארק קורצר נולד בשנת 1957 במוסקבה למשפחה יהודית. אביו היה מהנדס וגם אמו לא עסקה ברפואה. לאחר סיום בית ספר בשנת 1974 קורצר החל ללמוד רפואה באוניברסיטה רוסית לאומית לחקר מדעי הרפואה אותה סיים בשנת 1982. הוא המשיך ללימודי תואר שלישי. בשנת 2001 הוא סיים פוסט-דוקטורט ובשנת 2003 מונה לפרופסור. בשנת 2017 הוא מונה לראש קתדרה. בשנת 2011 קורצר התקבל כחבר בהתכתבות באקדמיה רוסית למדעים ובשנת 2016 קודם לחבר בפועל. קורצר כתב מספר ספרים וספרי לימוד בתחום התמחותו. הוא פרסם מעל ל-200 מאמרים בכתבי עת מקצועיים. עד לשנת 2013 קורצר כיהן בתפקיד בכיר במערכת הבריאות העירונית והיה "רופא-מיילד ראשי" של העיר. בשנת 2001 קורצר החל להקים רשת מרפאות "העם והילד". בשנת 2006 הוא לראשונה ברוסיה פתח בית יולדות פרטי. בשנת 2017 הרשת כללה 39 מרכזים ב-24 ערים. עלות לידה במרכזי הרשת היא עד פי 10 יותר יקרה מלידה במוסד ממשלתי. לאור רמת טיפול הביקוש הוא גבוה. הונו של קורצר הוערך בכ-550 מיליון דולר. על פעילותו בתחום הרפואה לקורצר הוענק עיטור ההצטיינות למען המולדת (3 פעמים), עיטורים ופרסים נוספים. בשנת 2021 הוענק לקורצר פרס של פדרציית הקהילות היהודיות של רוסיה. אתר האינטרנט הרשמי של מארק קורצר מדיה וקבצים בנושא מארק קורצר בוויקישיתוף ביוגרפיה (ברוסית) ביוגרפיה (באנגלית) תיאור פעילות של קורצר
שליחים מיוחדים למאבק באנטישמיות

נכון ליולי 2024, לפחות 30 מדינות מינו שליחים מיוחדים למאבק באנטישמיות. בשנת 2019 הוקם הפורום של שליחים מיוחדים ומתאמים למאבק באנטישמיות (SECCA), הפועל בחסות הקונגרס היהודי העולמי. באפריל 2022 מינה שר החוץ יאיר לפיד את נועה תשבי לתפקיד לא בשכר של שליחה למאבק באנטישמיות במשרד החוץ הישראלי. חברי הקונגרס האמריקאי וארגונים יהודיים בירכו על המינוי. לשליחה לא היה צוות או תקציב. תשבי הועברה מהתפקיד באפריל 2023 והוחלפה על ידי עורכת דין בתחום זכויות האדם מיכל קוטלר-וונש. וונש הדוגלת בהגדרה העובדת לאנטישמיות של כוח המשימה הבין-לאומי להנצחת זכר השואה. חוק הסקירה הגלובלית של האנטישמיות לשנת 2004 יצר את משרד השליח המיוחד למעקב ולמאבק באנטישמיות (SEAS), בראשות השליח המיוחד למעקב ולמאבק באנטישמיות במחלקת המדינה. השליח המיוחד הראשון הושבע לתפקיד בשנת 2006 השליח המיוחד הועלה לדרגת שגריר בשנת 2021. ב-2020 מונה אירווין קוטלר, לשעבר התובע הכללי, לשליח המיוחד הראשון של קנדה לזיכרון השואה ולמאבק באנטישמיות. הוא כיהן בתפקיד עד אוקטובר 2023 והוחלף על ידי הדיפלומטית דבורה ליונס. באוקטובר 2015, בתגובה לעלייה באנטישמיות באירופה, יצר האיחוד האירופי את משרת מתאם המאבק באנטישמיות. הפקידה הגרמנית קתרינה פון שנורביין מונתה לתפקיד על ידי סגן הנשיא הראשון לנציבות דאז פרנס טימרמנס בדצמבר 2015. אחריותה העיקרית היא ליצור קשר עם הקהילות והגופים היהודיים באירופה, ולהציע וליישם מדיניות להתמודדות עם אנטישמיות, לקדם חינוך על השואה ולטפח את החיים היהודיים. תרזה מיי ייסדה את תפקיד יועץ הממשלה הבריטי לאנטישמיות בשנת 2019. חבר הפרלמנט הוותיק ממפלגת הלייבור ג'והן מאן מונה לתפקיד לכהונה של 5 שנים שתסתיים ב-1 ביולי 2024. התפקיד לא בשכר, אך המשרד מקבל 100,000 ליש"ט בשנה לכיסוי נסיעות והוצאות. הוא מקבל גם תמיכה מקרן המדיניות למאבק באנטישמיות. הקונגרס היהודי העולמי כוח המשימה הבין-לאומי להנצחת זכר השואה שומר סף: האנטישמיות היא ממוסדת באקדמיה האמריקאית. שומר סף #251 עם מיכל קוטלר וונש
חתום בנשיקה (סרט, 1997)

חתום בנשיקה (באנגלית: Kiss the Girls ) הוא מותחן פסיכולוגי משנת 1997 בבימויו של גארי פדלר, עם מורגן פרימן ואשלי ג'אד בתפקידים הראשיים. העלילה היא על מרדף מותח אחר שני רוצחים סדרתים של נשים צעירות. התסריט מבוסס על רב מכר בשם זה מאת ג'יימס פטרסון. ב-2001 יצא סרט ההמשך שעת העכביש. אלכס קרוס (מורגן פרימן) הוא חוקר משטרתי ותיק ובעל תואר בפסיכולוגיה משפטית בוושינגטון די. סי.. אחייניתו נעמי (ג'ינה רבנה) שגרה בדרהאם (קרוליינה הצפונית) נעלמה והוא יוצא לשם למרות שזה מחוץ לתחום השיפוט שלו. הוא מתקבל שם ברגשות מעורבות ונרמז לו שלא ייתערב מדי בענייני המשטרה שם. נצמד אליו החוקר ניק רסקין (קרי אלווס) שמסביר לו כי יש מספר נשים שנעלמו וכמה מהן נרצחו על ידי חוטף/רוצח אלמוני שמכנה את עצמו בשם "קזנובה". ד"ר קייט מקטירנן (אשלי ג'אד) היא כירוגית בעלת שם בדרהם ומצטיינת גם באיגרוף. היא נחטפת בלילה ומובאית למרתף ביער שם היא מסוממת על ידי חוטף עטוי מסכה שמצווה עליה להישמע לרצונותיו אחרת תירצח. היא מצליחה להשתחרר מכבליה, בורחת ליער כשהוא רדף אחריה, קופצת לנהר עמוק וניצלת על ידי דייגים. קרוס מנסה לחקור אותה אך היא שקועה. הוא מוצא שהוזרק לה חומר בשם "סיסטול" והיא עוברת טיפול ומתעוררת. היא מוסרת ששמעה במרתף קולות של בחורות חטופות ובהן נעמי. היא מגלה שהחוטף עוטה מסכה ומתנשק עם החטופות. קרוס עובר על רשימת צרכני "סיסטול" ונגלה שרופא פלסטיקאי בשם ויליאם רודולף (טוני גולדווין) מלוס אנג'לס צרך כמויות גדולות של סיסטול למרות שהסם מאושר לחולים אונקולוגים בלבד. הוא טס ללוס אנג'לס בלווית קייט ופוגש שם את נציגי המשטרה ואת בן דודו השוטר ג'ון סאמפסון (ביל נאו). הם עוקבים אחרי רודולף כשהוא מפתה צעירה בבר, מביא אותה לביתו וקושר אותה. הם מתפרצים לשם אך הוא פותח עליהם בירי, הורג את אחד השוטרים, פוצע את קרוס ומצליח להימלט. קרוס חוזר ליער ובעזרת סת' סמואל- (ריצ'רד ג'ונס) חבר של נעמי-הוא מצמצם את אזור החיפוש. רודולף מגיע למרתף בו כלואות הבחורות כדי להתעמת עם שותפו "קזנובה". "קזנובה" יורה לעברו וקול היריה מזעיק את קרוס שנמצא בסביבה. הוא פורץ למרתף, הורג את רודולף ומשחרר את החטופות אבל "קזנובה" נעלם. קייט מזמינה את קרוס לביתה לארוחה. בינתיים מגיע אליה הבלש רסקין ל"ביקור ידידותי". קרוס משווה בביתו את כתב היד של "קזנובה" לזה של רסקין ומתגלה שהוא זהה. כאשר היא אינה עונה לו בטלפון (שרסקין ניתק) הוא ממהר לשם. בינתיים רסקין מגלה לה מי הוא ומנסה לרצוח אותה אך היא מתנגדת ומתפתח ביניהם מאבק אלים ביותר. לבסוף הוא קושר אותה. קרוס מגיע ברגע האחרון ורסקין שולף מצית ומאיים לפוצץ את הבית שבו יש גז דולף אבל קרוס מצליח להרוג אותו ברגע האחרון. "חתום בנשיקה", במסד הנתונים הקולנועיים IMDb (באנגלית) "חתום בנשיקה", באתר נטפליקס "חתום בנשיקה", באתר AllMovie (באנגלית) "חתום בנשיקה", באתר Rotten Tomatoes (באנגלית) "חתום בנשיקה", באתר Box Office Mojo (באנגלית) "חתום בנשיקה", באתר Metacritic (באנגלית) "חתום בנשיקה", באתר אידיבי "חתום בנשיקה", במסד הנתונים הקולנועיים KinoPoisk (ברוסית) קדימון לחתום בנשיקה, באתר יוטיוב קייט במסיבת עיתונאים בבית החולים, באתר יוטיוב חתום בנשיקה, באתר וואלה
Softcore

"Softcore" הוא שיר של הלהקה האלטרנטיבית האמריקאית הנייברהוד מתוך אלבום האולפן השלישי שלה, The Neighbourhood. הוא נכתב ב-2017 על ידי חברי הלהקה ג'סי רת'רפורד, ברנדון פריד, ג'רמיה פרידמן, זכרי אבלס, מייקל מרגוט ולארס סטאלפורס והופק על ידי סטאלפורס גם כן. אף על פי שמעולם לא פורסם כסינגל, השיר זכה לביקורות חיוביות ממבקרי מוזיקה, והצליח להיכנס למצעדים שונים ברחבי העולם לאחר שזכה לעדנה מחודשת בשנת 2022 – הוא דורג במקום השישים-וחמישה בבילבורד גלובל 200 והפך ללהיט רדום, ולאחד מהשירים הפופולריים ביותר של הלהקה, לצד "Sweater Weather" ו-"Daddy Issues". הוא הצליח ל-40 העליונים בפינלנד, יוון, צ'כיה, סלובקיה, נורווגיה, אוסטריה ושווייץ. הוא קיבל את תואר הפלטינה על ידי איגוד תעשיית ההקלטות האמריקאי ו-IFPI Greece, תואר הזהב על ידי איגוד תעשיית ההקלטות הגרמני ואיגוד תעשיית ההקלטות האיטלקי, ותואר הכסף על ידי איגוד תעשיית ההקלטות הבריטי. השיר נכלל באלבום האוסף Bravo Hits 116 של מגזין Bravo, שיצא ב-11 בפברואר 2022. סרטון השיר "Softcore" באתר יוטיוב ג'סי רת'רפורד, ברנדון פריד, ג'רמיה פרידמן, זכרי אבלס, מייקל מרגוט, לארס סטאלפורס The Neighbourhood – Softcore, נבדק ב-2024-07-06 The Neighbourhood | Biography, Music & News, Billboard (באנגלית אמריקאית) BRAVO Hits 116, Spotify
ז'אק פרייטג

ז'אק פרייטג (באנגלית: Jacques Freitag;‏ 11 ביוני 1982 – 1 ביולי 2024) היה אתלט דרום אפריקאי, אלוף עולם (פריז 2003) בקפיצה לגובה. אמו של פרייטג, הנדרינה פיטרס, הייתה אלופת דרום אפריקה בקפיצה לגובה בשנת 1973, ושיאה האישי הוא 1.74 מטר. באליפות העולם עד גיל 18 שנערכה בבידגושץ' שבפולין ביולי זכה במדליית זהב בקפיצה לגובה בתוצאה של 2.16 מטר. במשחקי כל-אפריקה שנערכו בספטמבר ביוהנסבורג שבדרום אפריקה סיים במקום רביעי בקפיצה לגובה בתוצאה של 2.20 מטר. באליפות העולם עד גיל 20 שנערכה בסנטיאגו דה צ'ילה שבצ'ילה באוקטובר זכה במדליית זהב בקפיצה לגובה בתוצאה של 2.24 מטר. באליפות העולם שנערכה באדמונטון שבאלברטה, קנדה, סיים במקום 23 בקפיצה לגובה בתוצאה של 2.15 מטר. באליפות העולם שנערכה בפריז שבצרפת באוגוסט זכה במדליית זהב בקפיצה לגובה בתוצאה של 2.35 מטר, לפני סטפן הולם משוודיה (2.32 מטר) ומארק בוזוול מקנדה (2.32 מטר). באולימיפאדת אתונה שנערכה באוגוסט סיים במקום 20 בקפיצה לגובה בתוצאה של 2.20 מטר. באליפות העולם שנערכה בהלסינקי שבפינלנד באוגוסט סיים במקום 18 בקפיצה לגובה בתוצאה של 2.20 מטר. ביוני 2024 נעלם אחרי שביקר את אמו. כשבועיים אחר כך, ב-2 ביולי, נמצאה גופתו הירויה. מקרה המוות שלו נחקר כרצח. קפיצה לגובה: 2.38 מטר (2005), שיא דרום אפריקה קפיצה לגובה: 2.28 מטר (2005), שיא דרום אפריקה ז'אק פרייטג, באתר הוועד האולימפי הבין-לאומי ז'אק פרייטג, באתר olympedia.org ז'אק פרייטג, באתר התאחדות האתלטיקה הבין-לאומית ז'אק פרייטג, באתר Track and Field (גברים) Ex-world high jump champion shot dead with body found dumped in field - The Mirror US, www.themirror.com Body of Former Olympian and High Jump World Champion Discovered in Field After Suspected Shooting, Peoplemag (באנגלית)
Watercolor Eyes

"Watercolor Eyes" (בעברית: "עיניים בצבעי מים") הוא שיר שהוקלט על ידי הזמרת-יוצרת האמריקאית לנה דל ריי. הוא יצא לאור ב-21 בינואר 2022, בהוצאת חברת התקליטים פולידור רקורדס, ונכלל בפסקול של העונה השנייה של סדרת הטלוויזיה "אופוריה" – הוא פורסם כסינגל באותו התאריך. דל ריי כתבה את השיר עם נאסרי אטווה והוא הופק על ידי דרו אריקסון. השיר נכתב והוקלט בשנת 2021 על ידי דל ריי ונאסרי אטווה, והופק על ידי דרו אריקסון. במקור, היה צריך להיכלל באלבום האולפן השמיני שלה, Blue Banisters. ב-10 בינואר 2022, נחשף ששיר של דל ריי יוצג בסדרת הטלוויזיה "אופוריה" בטוויטר. בהמשך לכך, פורסמה העטיפה הרשמית של הפסקול בו נכלל. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-120 מיליון השמעות. מידע על הסינגל "Watercolor Eyes" באתר מיוזיק בריינז מידע על היצירה "Watercolor Eyes" באתר Discogs מילות השיר "Watercolor Eyes" באתר Genius סרטון השיר "Watercolor Eyes" באתר יוטיוב Watercolor Eyes - From “Euphoria” An HBO Original Series, 2022-01-21, נבדק ב-2024-07-06 Lana Del Rey – Watercolor Eyes, נבדק ב-2024-07-06 LDR Album Process Discussion, LanaBoards - Lana Del Rey Forum, ‏2018-09-02 (באנגלית אמריקאית) New Lana song 'Watercolor Eyes' to be featured in S2E3 of 'Euphoria' - January 23rd, 2022, LanaBoards - Lana Del Rey Forum, ‏2022-01-10 (באנגלית אמריקאית)
בדיקת אוטופלואורסצנציה של קרקעית העין

בדיקת אוטופלואורסצנציה של קרקעית העין (באנגלית: (FAP) Fundus Autofluorescence Photography) היא בדיקת עיניים לא פולשנית המאפשרת מיפוי טופוגרפי של התפלגות ליפופוסצין (אנ') בשכבת תאי אפיתל פיגמנט הרשתית כמו גם של פלואורפורים אחרים שעלולים להתרחש במחלות רשתית ובחלל התת-עצבי. הבדיקה כוללת צילום של פנים העין במצלמה מיוחדת תוך שימוש באורכי גל ספציפיים של אור. הבדיקה בוצעה לראשונה בשנת 1995 על ידי פרופ' דלורי מאוניברסיטת הרווארד בעזרת ספקטרופוטומטר. הבדיקה חשפה את המאפיינים האוטופלואורסנטיים (אנ') הפנימיים של הרשתית האנושית. התקדמות טכנולוגית אפשרה פיתוח של מספר מכשירי FAF זמינים מסחרית בעלי טכניקות אבחון שונות כגון אופטלמוסקופ לייזר סריקה קונפוקלית, אולטרה- אופטלמוסקופ לייזר סריקה קונפוקלית רחב שדה, הדמיית קרקעית העין, מצלמת קרקעית העין ומיקרוסקופ פלואורסנטי (אנ'). הבדיקה משמשת בין היתר לאבחון של ניוון מקולרי תלוי גיל. Fundus Autofluorescence - EyeWiki, eyewiki.aao.org Steffen Schmitz-Valckenberg, Frank G. Holz, Alan C. Bird, Richard F. Spaide, FUNDUS AUTOFLUORESCENCE IMAGING: Review and Perspectives, RETINA 28, 2008-03, עמ' 385 doi: 10.1097/IAE.0b013e318164a907 https://eye.hms.harvard.edu/francoisdelori Richard F Spaide, Fundus autofluorescence and age-related macular degeneration, American Academy of Ophthalmology, ‏November 14, 2001 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אובונג מוזס אקפאי

אובונג מוזס אקפאי (באנגלית: Ubong Moses Ekpai; נולד ב-17 באוקטובר 1995 באויו שבניגריה) הוא כדורגלן ניגרי המשחק בעמדת קשר הכנף. אקפאי החל את הקריירה המקצוענית שלו בקבוצות אקווה יונייטד וקאנו פילארס מליגת העל הניגרית. בחודש יולי 2016 חתם במכבי חיפה מליגת העל הישראלית, והושאל מיד לסלובן ליברץ מליגת העל הצ'כית. לאחר תקופת ההשאלה חתם בפ.צ. זלין מליגת העל הצ'כית, ובהמשך שיחק בקבוצות ויקטוריה פלזן, דינמו צ'סקה בודייוביצה, סלביה פראג, באניק אוסטרבה ומלאדה בולסלאב מליגת העל הצ'כית. ב-23 באפריל 2024 חתם בליריה פריזרן מליגת העל הקוסובנית, ובתום עונת 2023/2024 שוחרר מהמועדון. אובונג מוזס אקפאי, באתר Transfermarkt אובונג מוזס אקפאי, באתר Soccerway אובונג מוזס אקפאי, באתר FootballDatabase.eu Ifreke Inyang, Ubong Ekpai rejoins Akwa United, Daily Post Nigeria, ‏2016-01-08 (באנגלית אמריקאית) Michael Havlen, Liberecký záložník Ekpai: talent, který se učí česky a píše si deník, iDNES.cz, ‏2017-05-03 (בצ׳כית) Zlín získal Ekpaie, ale Železník je mimo hru! Kolem Van Kessela nejasno, iSport.cz (בצ׳כית) Ekpai jde do Plzně. Chtěl bych tu porazit Real, říká posila mistra, iSport.cz (בצ׳כית) Klub, Ubong Ekpai joins the Red-Whites, SK Slavia Praha Klub, The new Yira is here!, SK Slavia Praha Mladá Boleslav si pořídila posilu ze Slavie, slibuje si od ní oživení ofenzivy - Sport.cz, www.sport.cz, ‏2022-08-25 (בצ׳כית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אובונג מוזס אקפאי".
עיוורון (פירושונים)

עיוורון הוא חוסר יכולת לראות. המונח משמש גם בהשאלה. האם התכוונתם ל... חוסר יכולת לראות (מלא או חלקי) עיוורון – חוסר יכולת לראות עיוורון הנהרות (אונקוצרקיאזיס) – מחלה הנגרמת על ידי תולעים טפיליות מסוג אונכוסרקה "עיוורון שלג" (גם "הבזק רתכים") – מכינויי דלקת קרנית העין פוטוקרטיטיס, הנגרמת מחשיפה לקרינת אור מסוג על-סגול B‏ (UVB) עיוורון ירח ("דלקת ענביה חוזרת בסוסים", "דלקת עיניים תקופתית") – סוג של דלקת עיניים, הגורם הנפוץ ביותר לעיוורון אצל סוסים בוגרים עיוורון צבעים – חוסר יכולת להבחין בחלק מן הצבעים עיוורון לילה – מצב שבו קשה או בלתי אפשרי לאדם לראות באור נמוך או בחושך קל, כתוצאה מפגם מולד, מחלה או חוסר תזונתי בתרבות על העיוורון – ספר מאת הסופר הפורטוגלי ז'וזה סאראמאגו משנת 1995 על העיוורון (סרט) – סרט מתח משנת 2008 המבוסס על הרומן של סאראמאגו בהשאלה עיוורון קשבי – התופעה הקוגניטיבית של אי תפיסת עצמים נראים בהיעדר הפניית קשב עבורם עיוורון מגדרי (גם "עיוורון מיני") – הנוהג להתעלם ממגדר בתחומי החינוך, העסקים, המשפטים ואחרים, כגורם משמעותי בקשר בין אנשים עיוורון כרזות ("עיוורון באנרים", "עיוורון פרסומות") - תופעה משוערת בקרב משתמשי האינטרנט, לפיה המבקרים באתר מתעלמים באופן מודע או בלתי מודע ממידע בכרזות, ישנה מחלוקת לגבי קיומה והיקפה "עיוורון מותגים" – כינוי לצורת צרכנות המתעלמת לחלוטין מהשפעות המיתוג הנלווה למוצרים, ראו מותג#עיוורון מותגים עיוורון שחמטאי – כינוי לכשל בחישוב המהלכים במשחק שחמט שלא היה מצופה משחמטאי מסוים בהתייחס לרמתו מאור עיניים (פירושונים)
סימון דלי

סימון דזירה סילבנוס דלי (בצרפתית: Simon Désiré Sylvanus Deli; נולד ב-27 באוקטובר 1991 באביג'אן שבחוף השנהב) הוא כדורגלן איבוארי המשחק בעמדת הבלם בנבחרת חוף השנהב. דלי שיחק בקבוצות אפריקה ספורטס ד'אביג'אן מליגת העל של חוף השנהב, ספרטה פראג, סלביה פראג ופ.ק. פריברם מליגת העל הצ'כית, דינמו צ'סקה בודייוביצה מליגת המשנה הצ'כית, קלאב ברוז' מליגת העל הבלגית ואדנה דמירספור ואיסטנבולספור מליגת העל הטורקית. ב-26 במרץ 2015 ערך דלי את הופעת הבכורה שלו בנבחרת חוף השנהב, בניצחון 2-0 על נבחרת אנגולה במשחק ידידות. הוא נכלל בסגל הנבחרת לטורנירים גביע אפריקה לאומות 2017 וגביע אפריקה לאומות 2021. מדיה וקבצים בנושא סימון דלי בוויקישיתוף סימון דלי, באתר Transfermarkt סימון דלי, באתר Soccerway סימון דלי, באתר National Football Teams סימון דלי, באתר FootballDatabase.eu Ondřej Trunečka, Sparta ho přivedla, ale hrát nenechala. Ve Slavii se Deli vyšvihl, iDNES.cz, ‏2017-04-02 (בצ׳כית) Sparta znovu zásobuje Slavii, do Edenu přestupuje Afričan Deli - Sport.cz, www.sport.cz, ‏2015-01-12 (בצ׳כית) WE ARE BRUGES, Club Brugge, ‏2024-07-26 (באנגלית) Officiel : Bruges prête Simon Deli, Walfoot.be, ‏2021-02-01 (בצרפתית) Simon Deli: Adana Demirspor sign Club Brugge defender | Goal.com, www.goal.com, ‏2021-08-29 (באנגלית) Online magazín epojisteniLiga -, ‏2024-07-26 (בצ׳כית) Bosher, Luke. "Ivory Coast AFCON squad includes Zaha, Bailly and Pepe". The New York Times (באנגלית אמריקאית). ISSN 0362-4331. נבדק ב-2024-07-27.
ארנבי שובבי

ארנבי שובבי (בצרפתית: Petit Lapin Blanc "הארנב הלבן הקטן"; באנגלית: Silly Bitty Bunny "ביטי הארנב השובב") היא סדרת טלוויזיה מונפשת צרפתית-סינגפורית-קנדית לילדים, שנוצרה על ידי חברות ההנפשה CarpeDiem Film & TV ,Planet Nemo Animation ו-Scrawl Studios. הסדרה שודרה במקור ב-20 בספטמבר 2010 ב-Ici Radio-Canada Télé. בישראל הסדרה בדיבוב לעברית שודרה בשנת 2011 בערוץ לולי. הסדרה היא בת עונה אחת ו-78 פרקים באורך 4 דקות. העלילה מספרת על ארנבי שובבי, אשר בכל פרק לומד על העולם שסביבו, על התמודדות עם רגשות, רצונות והתנסויות חדשות עם חבריו בפעם הראשונה. בסוף ובתחילת כל פרק מספר לצופים על חוויה מרגשת ומפחידה שהוא עבר, בנושא פעמים ראשונות. ארנבי שובבי: ארנב לבן, הדמות המרכזית בתוכנית. אחות קטנה: ארנבת לבנה עם כתמים חומים, אחותו של ארנבי שובבי. בר: עכברה אפורה, חברתו של ארנבי שובבי. סאזר: כלב חום, חבר של ארנבי שובבי. מלי: ברווזה צהובה, חברתו של ארנבי שובבי. נטלי: חתולה חומה, מורתו של ארנבי שובבי. הדיבוב העברי הופק על יונית עוזרי מנחם ובוים על ידי אלן אזגי. ארנבי שובבי, במיזם "אישים" לתיעוד היצירה הישראלית
גיולה מאנדי

גיולה מאנדי (בהונגרית: Mándi Gyula‏; 15 ביולי 1899 – 27 בנובמבר 1969) היה כדורגלן ומאמן כדורגל יהודי-הונגרי, ששיחק בקבוצת מ.ט.ק. הונגריה, ואימן את נבחרת הונגריה ונבחרת ישראל. נולד בשם גיולה (יוליוס) מנדל למשפחה יהודית בבודפשט. משפחתו חיה בדלות ואביו החייט ציווה עליו לשחק כדורגל בשכונה יחף כדי שלא יבלה את נעליו. הוא שיחק כמגן ימני במ.ט.ק. הונגריה, לצידם של בלה גוטמן ופרנץ פלאטקו, ורשם 31 הופעות במדי נבחרת הונגריה. לאחר שפרש ממשחק פעיל מונה לתפקיד מאמן קבוצת הנוער של מ.ט.ק, תפקיד בו שימש עד הפלישה הנאצית להונגריה. מעמדו ככדורגלן עבר סייע לו בזמן מלחמת העולם השנייה, וכאשר הצעידו הנאצים את מאנדי ואלפי יהודים נוספים לאורך גדות הדנובה, הוא חולץ על ידי שומר שהיה כדורגלן בעברו והעריץ את מאנדי שהתפרסם בזכות קריירת המשחק שלו. לאחר מלחמת העולם חזר לאמן במ.ט.ק, ובין השחקנים שהתאמנו תחת הדרכתו היה רלף קליין. בשנת 1950 נתמנה לאחד ממאמניה של נבחרתה הלאומית של הונגריה, שכונתה בשנות ה-50 "נבחרת הפלא", ובשורותיה כיכבו בין היתר פרנץ פושקאש, שנדור קוצ'יש, זולטן צ'יבור ונאנדור הידגקוטי. בשנת 1952 היה חלק מהצוות שהוביל את הנבחרת לזכייה במדליית זהב באולימפיאדה. בשנת 1959 נקרא לאמן את נבחרת ישראל אותה אימן עד 1963. הישגיו הבולטים: ניצחון 0-4 על נבחרת אנגליה הצעירה, וניצחון 1-2 על נבחרתה האולימפית של יוגוסלביה בבלגרד. לאחר מכן חזר מאנדי לבודפשט עם רעייתו, ושם הלך לעולמו בשנת 1969. ב-1982 הונצח מאנדי ביד לאיש הספורט היהודי במכון וינגייט, מוזיאון המנציח יהודים שזכו להישגים ספורטיביים יוצאי דופן. מדיה וקבצים בנושא גיולה מאנדי בוויקישיתוף גיולה מאנדי, באתר Transfermarkt גיולה מאנדי, באתר National Football Teams גיולה מאנדי, באתר FootballDatabase.eu דף המאמן של גיולה מאנדי באתר ההתאחדות לכדורגל בישראל אשר גולדברג, כיצד שרד גיולה מנדי את השואה, באתר ההתאחדות לכדורגל בישראל, 1 במאי 2011 דוד דודסון, זוכרים: הקריירות שנקטעו בשואה, חלק ב', באתר nrg‏, 18 באפריל 2012 ערך זה הוא קצרמר בנושא כדורגלנים ובנושא מאמני כדורגל. אתם מוזמנים לתרום לוויקיפדיה ולהרחיב אותו.
Careful with That Axe, Eugene

"Careful with That Axe, Eugene" (בעברית: "זהירות עם הגרזן הזה, יוג'ין") הוא קטע אינסטרומנטלי של להקת הרוק הבריטית פינק פלויד. השיר הוקלט בנובמבר 1968 ויצא כבי-סייד לסינגל "Point Me at the Sky", ונכלל באלבום האוסף Relics משנת 1971. השיר הוקלט מחדש עבור הסרט נקודת זבריצקי משנת 1970, ששמו שונה ל-"Come In Number 51, Your Time Is Up". השיר הפך לשיר אהוב בהופעות החיות של פינק פלויד. את הגרסאות החיות ניתן למצוא במהדורות שונות, כגון החצי החי של האלבום הכפול Ummagumma ובסרט Pink Floyd: Live at Pompeii. השיר בוצע באופן ספורדי לאחר 1973, עם הופעה חד-פעמית אחרונה בשנת 1977. גרסאות שונות, הקלטות חיות והקלטות אולפן, שוחררו כחלק מהמארז The Early Years 1965–1972 משנת 2016. פינק פלויד ניסו לראשונה להקליט את היצירה באולפן בלוס אנג'לס ב-22 באוגוסט 1968, אך הדבר הניב רק קטע אינסטרומנטלי בסיסי והסשן נזנח. הניסיון השני נעשה באולפני אבי רוד, בסשן אחד בן שלוש שעות ב-4 בנובמבר והופק על ידי נורמן סמית'. השיר נוצר כחלק מהרצון של פינק פלויד להמשיך הלאה מהשירים המוקדמים שכתב סיד בארט ולהפיק מוזיקה חדשה, מה שהוסיף טווח דינמי מתקדם יותר בהשוואה לשיר פופ טיפוסי, אם כי המתופף ניק מייסון הודה מאוחר יותר שזה היה פשוט "שקט, חזק, שקט, חזק שוב". לכותרת אין משמעות ספציפית; הקלידן ריצ'רד רייט הסביר: "לעיתים קרובות אנחנו בוחרים שמות שאין להם שום קשר לשירים". רוג'ר ווטרס - גיטרה בס, שירה דייוויד גילמור - גיטרה, שירה ריצ'רד רייט - אורגן האמונד, ויברפון (גרסת אולפן), אורגן פרפיסה (גרסה חיה) ניק מייסון - תופים מידע על היצירה "Careful with That Axe, Eugene" באתר מיוזיק בריינז גרסאות נוספות ל"Careful with That Axe, Eugene" באתר SecondHandSongs Andrew Unterberger, The 50 Greatest Pink Floyd Songs: Critic’s Picks, Billboard, ‏2017-08-04 (באנגלית אמריקאית) Toby Manning, The Rough Guide to Pink Floyd, London: Rough Guides, 2006, עמ' 13, ISBN 978-1-84353-575-1 Mabbett, Andy, Pink Floyd: The Music and the Mystery, 2010, עמ' 96, ISBN 978-0-857-12418-0 Jean-Michel Guesdon, Philippe Margotin, Richard George Elliott, Jackie Smith, Pink Floyd: all the songs: the story behind every track, First English-language edition, New York: Black Dog & Leventhal Publishers, 2017, All the songs, עמ' 141, ISBN 978-0-316-43924-4 Nick Mason, Inside out: a personal history of Pink Floyd, 1. publ, London: Weidenfeld & Nicolson Illustrated, 2004, עמ' 107, ISBN 978-0-297-84387-0 Relics (Media notes). EMI Records. 1971. SRS 5071. Wild, Andrew, Pink Floyd: Song by Song, 2017, עמ' 69, ISBN 978-1-78155-599-6 Jean-Michel Guesdon, Philippe Margotin, Richard George Elliott, Jackie Smith, Pink Floyd: all the songs: the story behind every track, First English-language edition, New York: Black Dog & Leventhal Publishers, 2017, All the songs, עמ' 140, ISBN 978-0-316-43924-4 Wild, Andrew, Pink Floyd: Song by Song, 2017, עמ' 68, ISBN 978-1-78155-599-6 Toby Manning, The rough guide to Pink Floyd, 1st ed, London: Rough Guides, 2006, עמ' 160, ISBN 978-1-84353-575-1
מאלה אמדה

מאלה אמדה (באנגלית Mala Emde) (נולדה ב-22 באפריל 1996) היא שחקנית גרמניה ביתם של מנהלת פסטיבל הסרטים קתרין ארליך והאמן תומאס אמדה, גדלה בפרנקפורט עם אחותה הגדולה. מ-2009 עד 2012 היא למדה בסטודיו של פרנקפורט לריקוד, תיאטרון ומוזיקה. משנת 2016 עד 2020, אמדה השלימה תואר משחק באקדמיה לאמנויות הדרמה "ארנסט בוש" בברלין. אמדה הייתה מול המצלמה בפעם הראשונה כשהייתה בת אחת עשרה. היא עשתה את הופעת הבכורה שלה בטלוויזיה בפרק "מוות בחדר הניתוח" ב-2008 בסדרת RTL Post Mortem. לאמדה היה תפקיד ראשי ראשון בדרמה הדוקומנטרית בתי אנה פרנק, שיצא לאקרנים ב-2015. בו גילמה את הילדה היהודייה אנה פרנק. כדי להתכונן לתפקיד, אמדה ביקרה בכל שלבי חייה של אנה פרנק. על תפקיד זה הוענק לה פרס הטלוויזיה הבווארית לכישרונות צעירים בשנת 2015. אמדה זכתה להכרה בינלאומית בזכות תפקידה בסרט "וגם מחר כל העולם" And Tomorrow the Entire World (2020), סרט מותחן פוליטי שהיה מועמד לפרס אוסקר. אמדה ידועה בסגנון המשחק הרבגוני שלה, והיא גילמה מגוון רחב של דמויות, מקומדיות ועד דרמטיות. היא משחקת באופן טבעי ומרגש, ומסוגלת להתחבר לדמויותיה ברמה עמוקה. אמדה זכתה בפרסים רבים על עבודתה, ביניהם פרס השחקנית הטובה ביותר בפסטיבל הסרטים הבינלאומי בברלין בשנת 2016. בתי אנה פרנק (2015) להרוג את סטלה (2017) וגם מחר כל העולם (2020) 303 (2021) עמוק בעור (2022) לב עיוור (2023) המובסים (2020) הובס הנכשל (2020) שרלטה (2022) לעזזל (2022) מדיה וקבצים בנושא מאלה אמדה בוויקישיתוף מאלה אמדה, ברשת החברתית פייסבוק מאלה אמדה, ברשת החברתית אינסטגרם עמוד הפייסבוק של מאלה אמדה מאלה אמדה באתר IMDb סרט מלא: בתי אנה פרנק 2015